CELEX: 32005R0240
Language: sl
Date: 2005-02-11 00:00:00
Title: Uredba Komisije (ES) št. 240/2005 z dne 11. februarja 2005 o razveljavitvi Uredb (ES) št. 2294/2000 in (ES) št. 1369/2002 v sektorju mleka in mlečnih izdelkov

12.2.2005   
            
            
               SL
            
            
               Uradni list Evropske unije
            
            
               L 42/10
            
         
      UREDBA KOMISIJE (ES) št. 240/2005
   z dne 11. februarja 2005
   o razveljavitvi Uredb (ES) št. 2294/2000 in (ES) št. 1369/2002 v sektorju mleka in mlečnih izdelkov
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne izdelke (1) in zlasti tretje alinee člena 31(10) in člena 31(14) Uredbe,
   ob upoštevanju naslednjega:
   
               (1)
            
            
               Tretja alinea člena 31(10) Uredbe (ES) št. 1255/1999 določa, da se v primeru diferenciranih nadomestil nadomestilo izplača ob predložitvi dokazila, da so izdelki dosegli namembni kraj, naveden v dovoljenju, ali drug namembni kraj, za katerega je bilo določeno nadomestilo. Izjeme od tega pravila so mogoče, če se predpišejo pogoji, ki dajejo enakovredna jamstva.
            
         
               (2)
            
            
               Takšne izjeme so predvidene v Uredbi Komisije (ES) št. 2294/2000 z dne 16. oktobra 2000 o odstopanju od člena 31(10) Uredbe Sveta (ES) št. 1255/1999 o skupni ureditvi trga za mleko in mlečne izdelke glede dokazila o prispetju na namembni kraj v primeru diferenciranih nadomestil ter o določitvi podrobnih pravil za uporabo najnižje stopnje izvoznega nadomestila za nekatere mlečne izdelke (2) in v Uredbi Komisije (ES) št. 1369/2002 z dne 26. julija 2002 o odstopanju od člena 31(10) Uredbe Sveta (ES) št. 1255/1999 glede dokazila o prispetju na namembni kraj v primeru diferenciranih nadomestil in o določitvi podrobnih pravil za uporabo najnižje stopnje izvoznega nadomestila za nekatere mlečne izdelke (3).
            
         
               (3)
            
            
               Uredba Komisije (ES) št. 351/2004 z dne 26. februarja 2004 o določitvi izvoznih nadomestil za mleko in mlečne izdelke (4) je uvedla diferencirana nadomestila glede na namembni kraj za vse mlečne izdelke od 27. februarja 2004 dalje. Z veljavnostjo od prav tega datuma dalje je Uredba Komisije (ES) št. 519/2004 z dne 19. marca 2004 o odstopanju od Uredbe (ES) št. 800/1999 glede izvoza mleka in mlečnih izdelkov (5) opredelila določbe glede dokazila, da so bile carinske uvozne formalnosti opravljene v tretji državi.
            
         
               (4)
            
            
               Uredbi Komisije (ES) št. 2294/2000 in (ES) št. 1369/2002 ne ustrezata več in ju je zato treba razveljaviti.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke –
            
         SPREJELA NASLEDNJO UREDBO:
   Člen 1
   Uredbi (ES) št. 2294/2000 in (ES) št. 1369/2002 se razveljavita.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. februarja 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 160, 26.6.1999, str. 48. Uredba, kakor je bila nazadnje spremenjena z Uredbo Komisije (ES) št. 186/2004 (UL L 29, 3.2.2004, str. 6).
   
      (2)  UL L 262, 17.10.2000, str. 14.
   
      (3)  UL L 198, 27.7.2002, str. 37.
   
      (4)  UL L 60, 27.2.2004, str. 46.
   
   
      (5)  UL L 83, 20.3.2004, str. 4.